stanford-oval/wikipedia huggingface dataset:
เดลินิวส์

| --- | --- |
อ่านความจริง อ่านเดลินิวส์

หน้าปกหนังสือพิมพ์เดลินิวส์รายวันฉบับวันที่ 21 พฤศจิกายน 2562
ประเภท: หนังสือพิมพ์รายวัน
รูปแบบ: หนังสือพิมพ์มวลชน  (Mass Newspaper)
เจ้าของ: บริษัท สี่พระยาการพิมพ์ จำกัด
ผู้เผยแพร่: โรงพิมพ์ประชาช่าง
บรรณาธิการบริหาร: ประชา เหตระกูล
คอลัมนิสต์: กำแหง ภริตานนท์ (เสียชีวิต) วิษณุ เครืองาม บวรศักดิ์ อุวรรณโณ
ก่อตั้งเมื่อ: ชื่อปัจจุบัน"เดลินิวส์" 22 มกราคม พ.ศ. 2522; 45 ปีก่อน (2522-01-22) ในชื่อ"แนวหน้าแห่งยุคเดลินิวส์" 28 มีนาคม พ.ศ. 2507; 60 ปีก่อน (2507-03-28)  ในชื่อ"เดลิเมล์" 24 มิถุนายน พ.ศ. 2493 
ภาษา: ภาษาไทย
ฉบับสุดท้าย: ในชื่อ"เดลิเมล์" 20 ตุลาคม พ.ศ. 2501 (66 ปี) 
สำนักงานใหญ่: เลขที่ 1/4 ถนนวิภาวดีรังสิต แขวงตลาดบางเขน เขตหลักสี่ กรุงเทพมหานคร
เว็บไซต์: www.dailynews.co.th
เดลินิวส์ (อังกฤษ: Daily News) เป็นหนังสือพิมพ์รายวันเสนอข่าวทั่วไป ก่อตั้งโดย นายแสง เหตระกูล ออกฉบับปฐมฤกษ์ เมื่อวันที่ 28 มีนาคม พ.ศ. 2507 ใช้ชื่อหัวหนังสือพิมพ์ขณะนั้นว่า แนวหน้าแห่งยุคเดลินิวส์ จำนวน 16 หน้า ราคาฉบับละ 1 บาท โดยมีนายประพันธ์ เหตระกูล เป็นบรรณาธิการบริหาร ปัจจุบันใช้ชื่อ เดลินิวส์ (ตั้งแต่ 22 มกราคม พ.ศ. 2522) มีจำนวนหน้าระหว่าง 28-48 หน้า ราคาฉบับละ 10 บาท และนางประภา เหตระกูล (ศรีนวลนัด) เป็นบรรณาธิการบริหาร
ประวัติ > เดลิเมล์ และ บางกอกเดลิเมล์

หนังสือพิมพ์เดลินิวส์ ถือกำเนิดจากความตั้งใจของนายห้างแสง ที่ดำเนินกิจการโรงพิมพ์ประชาช่าง มาเป็นเวลา 5 ปี และมีประสบการณ์ในแวดวงน้ำหมึก จึงตัดสินใจซื้อกิจการหนังสือพิมพ์ กรุงเทพ เดลิเมล์ (อังกฤษ: Bangkok Daily Mail) ของนายหลุย คีรีวัตน์ ซึ่งได้หยุดดำเนินการไปตั้งแต่วันที่ 10 พฤศจิกายน พ.ศ. 2476
เริ่มจากการออกหนังสือพิมพ์รายปักษ์ เดลิเมล์วันจันทร์ เมื่อวันที่ 24 มิถุนายน พ.ศ. 2493 โดยนายห้างแสง เป็นเจ้าของ และผู้อำนวยการ และจ้าง บริษัท ประชาช่าง จำกัด ของนายห้างแสงเอง เป็นผู้พิมพ์ ซึ่งมีพาดหัวข่าวในฉบับปฐมฤกษ์ว่า “นักศึกษา มธก.รากเลือดค้าน ก.พ.”
จนกระทั่งเมื่อราวปี พ.ศ. 2500 หนังสือพิมพ์ บางกอกเดลิเมล์ รายวัน ฉบับบ่าย จำนวน 6 หน้า ราคาฉบับละ 50 สตางค์ มียอดจำหน่าย 3,500 ฉบับต่อวัน และนับเป็นหนังสือพิมพ์ฉบับแรก ที่ขยายขนาดหน้ากว้างเพิ่มขึ้น จากเดิม 7 เป็น 8 คอลัมน์นิ้ว จนกลายเป็นบรรทัดฐานของหน้ากระดาษหนังสือพิมพ์รายวันในยุคต่อมา
เมื่อรัฐบาล จอมพลแปลก พิบูลสงคราม ถูกรัฐประหารโค่นล้มลงโดย จอมพลสฤษดิ์ ธนะรัชต์ จากนั้นจอมพลสฤษดิ์จึงเข้าตรวจสอบหนังสือพิมพ์หลายฉบับอย่างเข้มงวด รวมทั้งเดลิเมล์ และบางกอกเดลิเมล์ด้วย โดยจอมพลสฤษดิ์ ออกคำสั่งให้จับกุมกองบรรณาธิการหนังสือพิมพ์หลายคนจากหลายฉบับ และบางรายถึงกับเสียชีวิตในที่คุมขัง
ขณะเดียวกัน เมื่อวันที่ 20 ตุลาคม พ.ศ. 2501 นายห้างแสงได้ทราบว่า จะมีคำสั่งงดใบอนุญาตประกอบการหนังสือพิมพ์ เข้ามาถึงโรงพิมพ์ จึงสั่งให้กองบรรณาธิการที่ยังไม่ถูกจับกุมเร่งทำงานอย่างเต็มกำลัง เพื่อให้เดลิเมล์สามารถออกจำหน่ายได้ในวันรุ่งขึ้นอีก 1 วัน แต่ขณะที่แท่นพิมพ์กำลังเริ่มกระบวนการพิมพ์นั้น เจ้าหน้าที่ตำรวจสันติบาลกลุ่มหนึ่ง เดินทางมาถึงสำนักงานเดลิเมล์ พร้อมแจ้งว่า กรมตำรวจ โดยคำสั่งคณะปฏิวัติ มีคำสั่งให้ปิดเดลิเมล์รายวันอย่างไม่มีกำหนด โดยระบุให้ยึดและปิดแท่นพิมพ์ เพื่อห้ามทำการพิมพ์จนกว่าจะมีคำสั่งอนุญาตเป็นอย่างอื่น จากนั้นเจ้าหน้าที่ตำรวจนำครั่งประทับบนแท่นพิมพ์ พร้อมใช้โซ่ล่ามแท่นอย่างแน่นหนา นับเป็นการยุติการดำเนินงานของเดลิเมล์ นับแต่วันนั้น
ประวัติ > แนวหน้าแห่งยุค “เดลินิวส์”

หลังจากนั้น นายห้างแสงก็ยังมีความประสงค์ จะดำเนินกิจการออกหนังสือพิมพ์อย่างต่อเนื่องตลอดมา จนกระทั่งซื้อหัวหนังสือพิมพ์แนวหน้าในขณะนั้นมาได้ กองบรรณาธิการจึงคิดปรับปรุงผสมผสานชื่อหนังสือพิมพ์ เพื่อให้ประชาชนเชื่อมโยงได้ว่าเป็นกองบรรณาธิการชุดเดียวกับเดลิเมล์ จนกลายเป็นชื่อใหม่ แนวหน้าแห่งยุคเดลินิวส์ เริ่มพิมพ์ออกจำหน่ายเป็นฉบับปฐมฤกษ์ เมื่อวันที่ 28 มีนาคม พ.ศ. 2507 มีนายประพันธ์ เหตระกูล บุตรชายนายห้างแสง เป็นบรรณาธิการบริหาร และบรรณาธิการผู้พิมพ์ผู้โฆษณาโดยตำแหน่ง และบริษัท สี่พระยาการพิมพ์ จำกัด เป็นเจ้าของ เมื่อยุคเริ่มแรก มีจำนวน 16 หน้า ราคา 1 บาท ส่วนพาดหัวข่าวในฉบับวันนั้นคือ “เมียน้อยจอมพลสฤษดิ์ท้องในอเมริกา พบรักแท้กับนักเรียนไทยวัยรุ่น”
แนวหน้าแห่งยุคเดลินิวส์ มีจุดขายในช่วงแรก คือ การนำเสนอข่าวอนุภรรยาของจอมพลสฤษดิ์ ธนะรัชต์ อดีตนายกรัฐมนตรี ที่มีทั้งนางงาม ดารา นักร้อง นักแสดง และสาวงามทั่วแผ่นดิน จำนวนถึง 103 คน จนกระทั่งได้รับฉายา จอมพลผ้าขาวม้าแดง ตลอดจนการเปิดโปงถึงมรดกจำนวนมหาศาลถึง 2,874 ล้านบาท ของจอมพลสฤษดิ์ รวมถึงข่าวอาชญากรรมสำคัญอีกหลายชิ้นด้วย
ในขณะที่อัตราค่าโฆษณา เมื่อปี พ.ศ. 2508 สี่สีอยู่ที่หน้าละ 5,000 บาทต่อวัน และหน้าขาว-ดำ 20 บาทต่อ 1 คอลัมน์นิ้วต่อวัน ต่อมาช่วงปี พ.ศ. 2516-พ.ศ. 2517 เกิดวิกฤตเศรษฐกิจอันเนื่องมาจากการขึ้นราคาน้ำมันในตลาดโลก ส่งผลกระทบถึงการดำเนินธุรกิจหนังสือพิมพ์ โดยเฉพาะหนังสือพิมพ์รายวันเกือบทุกฉบับในเวลานั้นพร้อมใจกันขึ้นราคาอีก 50 สตางค์อย่างถ้วนหน้า จึงได้มีการปรับปรุงคุณภาพเนื้อหาไปพร้อมกันนี้
โดยในช่วงดังกล่าว ทีมข่าวการเมือง ได้ลงบทวิเคราะห์เจาะลึก หลังเหตุการณ์ 6 ตุลาอย่างใกล้ชิด ส่งผลให้ นายสมัคร สุนทรเวช รัฐมนตรีว่าการกระทรวงมหาดไทย และปลัดกระทรวงมหาดไทย ในยุคคณะปฏิรูปการปกครองแผ่นดิน อาศัยอำนาจเจ้าพนักงานการพิมพ์ ตามพระราชบัญญัติการพิมพ์ พ.ศ. 2484 และอำนาจตามประกาศคณะปฏิรูปการปกครองแผ่นดิน ฉบับที่ 42 (ปร.42) สั่งลงโทษ แนวหน้าแห่งยุคเดลินิวส์ ในข้อหาเสนอข่าว ขัดต่อความสงบเรียบร้อยของบ้านเมือง โดยให้ปิดกิจการอย่างไม่มีกำหนด แต่หลังจากนั้น 15 วัน จึงให้เปิดดำเนินการได้
โดยหลังจากกลับมาออกจำหน่ายอีกครั้ง แนวหน้าแห่งยุคเดลินิวส์ ก็เริ่มปรับปรุงโฉมใหม่ ทั้งหัวหนังสือพิมพ์ จากพื้นสีบานเย็นตัวเจาะขาว มาเป็นสีบานเย็นสดใส โดยเฉพาะฉบับวันอาทิตย์ ได้เพิ่มคอลัมน์ “บิวตี้ฟูลซันเดย์” และออกเป็นฉบับพิเศษ เพิ่มจำนวนขึ้นเป็น 58 หน้า ราคาเท่าเดิม ในทุกวันจันทร์ จึงให้ชื่อฉบับพิเศษนี้ว่า “เก๋วันจันทร์” โดยเริ่มต้นในฉบับวันจันทร์ที่ 29 มีนาคม พ.ศ. 2519
ประวัติ > เดลินิวส์

ต่อมาเมื่อวันที่ 10 สิงหาคม พ.ศ. 2521 นายชลอ อยู่เย็น ขึ้นเป็นบรรณาธิการบริหาร แทนนายประพันธ์ ที่ขึ้นเป็น กรรมการอำนวยการบริหาร ฝ่ายวางแผนการผลิตและการตลาด ต่อมาในปีเดียวกัน นายบรรเจิด ทวี ขึ้นเป็นบรรณาธิการบริหาร โดยทั้งสองรับงานบริหาร แนวหน้าแห่งยุคเดลินิวส์ อยู่เพียงระยะสั้นๆ เท่านั้น จนกระทั่ง นายประชา เหตระกูล น้องชายนายประพันธ์ เข้ารับตำแหน่ง บรรณาธิการบริหาร ตั้งแต่วันที่ 20 พฤศจิกายน
โดยนายประชาได้เข้ามาปรับปรุง แนวหน้าแห่งยุคเดลินิวส์ ในหลายประการ เช่น เพิ่มเนื้อหาขึ้นจาก 16 หน้า เป็น 20 และ 24 หน้า ตามลำดับโดยราคาจำหน่ายคงเดิม ที่สำคัญคือ เมื่อวันที่ 4 มกราคม พ.ศ. 2522 บริษัท สี่พระยาการพิมพ์ จำกัด ได้ยื่นเรื่องขออนุญาตเปลี่ยนชื่อหนังสือพิมพ์จาก แนวหน้าแห่งยุคเดลินิวส์ มาเป็น เดลินิวส์ และได้รับอนุญาตจากทางราชการ ให้ใช้ชื่อดังกล่าว ตั้งแต่วันที่ 22 มกราคม ปีเดียวกันนั้นเป็นต้นมา และในวันที่ 15 กรกฎาคม นายห้างแสงมีดำริให้ขยับขยายสำนักงานเดลินิวส์ จากเลขที่ 423 ถนนสี่พระยา ไปยังอาคาร 4 ชั้น ที่ตั้งอยู่ ณ เลขที่ 4/3 ถนนวิภาวดีรังสิต จนถึงปัจจุบัน
ในช่วงนี้ได้มีการพัฒนาโฉมใหม่ ทั้งรูปเล่มและเนื้อหา ในปี พ.ศ. 2522 ขยับราคาเป็น 2 บาท และขึ้นเป็น 3 บาท ในปี พ.ศ. 2523 จากนั้น เมื่อปี พ.ศ. 2529 เดลินิวส์เริ่มการพิมพ์ภาพข่าวสี่สีเป็นครั้งแรก คือ ภาพโศกนาฏกรรมกระสวยอวกาศแชลเลนเจอร์ระเบิดกลางอากาศ และต่อมาในปี พ.ศ. 2531 เดลินิวส์ตีพิมพ์ภาพข่าวสี่สี อันเป็นที่ฮือฮาอีกครั้ง คือ ภาพข่าว นางสาวภรณ์ทิพย์ นาคหิรัญกนก สวมมงกุฎรับตำแหน่งนางงามจักรวาลที่ไต้หวัน โดยมีภาพสี่สีถึงสองส่วน
จากนั้น เดลินิวส์ก็เปิดแนวคิดแบ่งเนื้อหาออกเป็นสองส่วน อย่างชัดเจนเป็นฉบับแรก โดยแบ่งข่าวหน้า 1 ข่าวการเมือง ข่าวเศรษฐกิจ ข่าวอาชญากรรม ข่าวต่างประเทศ ข่าวเกษตร คอลัมน์ และสกู๊ปวาไรตี้สี่สี เป็นส่วนแรก และส่วนที่สอง เริ่มด้วยข่าวกีฬา ข่าวสังคมสตรี ข่าว กทม. ข่าวภูมิภาค และปิดท้ายด้วยข่าวบันเทิง ต่อมา เดลินิวส์วางแผนขยับขยายสถานที่เพิ่มเติมอีกครั้ง โดยก่อสร้างอาคารสำนักงานหลังใหม่ จำนวน 9 ชั้น บนที่ดินผืนเดียวกับอาคารหลังเดิม
ปัจจุบัน (พ.ศ. 2557) หนังสือพิมพ์เดลินิวส์รายวัน มีนายอภิชัย รุ่งเรืองกุล เป็นบรรณาธิการผู้พิมพ์ผู้โฆษณา ราคาจำหน่ายฉบับละ 10 บาท จำนวนหน้าระหว่าง 28-48 หน้า และยอดจำหน่ายเป็นอันดับสองของประเทศ รองจากหนังสือพิมพ์ไทยรัฐ
เทคโนโลยีข่าวสาร

เมื่อวันที่ 28 มีนาคม พ.ศ. 2540 เดลินิวส์เปิดให้บริการส่งข่าวทางวิทยุติดตามตัว เพื่อให้ผู้อ่านได้รับข้อมูลข่าวสาร อย่างรวดเร็ว พร้อมกันทั่วประเทศ และเริ่มส่งข่าว ผ่านทางบริการบิซนิวส์ และวันที่ 1 มกราคม พ.ศ. 2541 เดลินิวส์ได้ขยายสู่โลกอินเทอร์เน็ต โดยเปิดตัวเว็บไซต์หนังสือพิมพ์เดลินิวส์ออนไลน์ขึ้นทาง www.dailynews.co.th
ระบบการพิมพ์

ในยุคหนังสือพิมพ์เดลิเมล์ และแนวหน้าแห่งยุคเดลินิวส์ระยะแรก ใช้แท่นพิมพ์ระบบโรตารี่ออฟเซ็ตในการพิมพ์ ต่อมาในปี พ.ศ. 2508 ได้พัฒนาระบบการพิมพ์ ไปใช้รูปแบบที่เรียกว่า เว็บเพรส (Web Press) คือการป้อนกระดาษม้วนเข้าสู่แท่นพิมพ์ ทำให้สามารถเพิ่มความเร็ว และจำนวนการพิมพ์เป็น 20,000 ฉบับต่อชั่วโมง
ราวปี พ.ศ. 2519 เดลินิวส์ได้เริ่มเดินเครื่องพิมพ์ใหม่ ในระบบเวบออฟเซ็ต ด้วยการพิมพ์ฉบับ เก๋วันจันทร์ เป็นครั้งแรก เมื่อวันที่ 29 มีนาคม ต่อมา มีการติดตั้งแท่นพิมพ์ใหม่ ในระบบแซตเติลไลต์ ยูนิต สามารถควบคุมการพิมพ์สี่สี ได้อย่างเต็มประสิทธิภาพ พร้อมความเร็ว 120,000 ฉบับต่อชั่วโมง จากนั้น ในปี พ.ศ. 2539 ได้เพิ่มแท่นพิมพ์ ระบบโฟร์ไฮ อีก 2 แท่น ที่พิมพ์ได้ครั้งละ 92 หน้า ด้วยความเร็วประมาณ 60,000 ฉบับต่อชั่วโมงต่อแท่น
ดูเพิ่ม

เดลินิวส์ทีวี
แหล่งข้อมูลอื่น

เดลินิวส์
เดลินิวส์ทีวี
Trueplookpanya หนังสือพิมพ์เดลินิวส์ (Daily News) วางจำหน่ายฉบับปฐมฤกษ์ เก็บถาวร 2019-09-10 ที่ เวย์แบ็กแมชชีน
| ด ค ก หนังสือพิมพ์ในประเทศไทย |
| --- | --- |
รายวัน:  สยามรัฐ  ไทยรัฐ  เดลินิวส์  แนวหน้า  ข่าวสด  เอเอสทีวีผู้จัดการ  มติชน  ไทยโพสต์  พิมพ์ไทย 
ธุรกิจ:  ประชาชาติธุรกิจ  ฐานเศรษฐกิจ  กรุงเทพธุรกิจ  ข่าวหุ้นธุรกิจ  ทันหุ้น  สยามธุรกิจ  ดอกเบี้ยธุรกิจ  ยวดยาน 
กีฬา:  สตาร์ซอคเก้อร์รายวัน  สยามกีฬารายวัน  สปอร์ตพูล  สปอร์ตแมน  ฟุตบอลพูลฉบับตลาดลูกหนัง  มวยสยาม มวยเด็ด 
ท้องถิ่น:  พุทธสาสนา  ไทยนิวส์  เชียงใหม่นิวส์  โฟกัสภาคใต้  สมิหลาไทมส์  เสียงใต้  ทางไท  ปราการนิวส์  นิวส์ทูเดย์  ชลบุรีนิวส์  บรรพตนิวส์ 
ภาษาอังกฤษ:  บางกอกโพสต์  เดอะเนชั่น 
ภาษาจีน:  ตงฮั้วยิดเป้า  ซิงเสียนเยอะเป้า  จีนสากล  เกียฮั้วตงง้วน (ศิรินคร)  ซิงจงเอี๋ยน  เอเชียนิวส์ไทม์ 
ภาษาญี่ปุ่น:  บางกอกชูโฮ 
ออนไลน์:  สยามรัฐ  ไทยรัฐ  เดลินิวส์  แนวหน้า  ข่าวสด  มติชน  ประชาไท  ประชาธรรม  บ้านเมือง  โลกวันนี้  ผู้จัดการออนไลน์  คมชัดลึก  ประชาชาติธุรกิจออนไลน์ 
ในอดีต:  บางกอกรีคอเดอ  ไทย  กรุงเทพเดลิเมล์  ดรุโณวาท  ข่าวราชการ (ค็อต)  จีนโนสยามวารศัพท์  สยามออบเซิร์ฟเวอร์  ประชาชาติรายวัน  ดาวสยาม  เจ้าพระยา  สยามโพสต์  สื่อธุรกิจ  วัฏจักรรายวัน  คู่แข่ง  โลกกีฬา  คิกออฟ  เสรีรายวัน  ผู้จัดการรายวัน  กรุงเทพธุรกิจ บิซวีค  ประชาทรรศน์  เดลีเอ็กซ์เพรส  ไทยเรดนิวส์  มหาประชาชนสุดสัปดาห์  ผู้จัดการรายสัปดาห์  โลกวันนี้  บ้านเมือง  นิว)108  ฮอตสกอร์  โพสต์ทูเดย์  เอ็มทูเอฟ  แร็บบิดทูเดย์  คมชัดลึก  อะเดย์บุลเลตติน  บีแอลที  สยามบันเทิง  มายาแชนแนล  สยามดารา  ดาราเดลี  ซูเปอร์บันเทิง  ตลาดวิเคราะห์ 
องค์กร:  สมาคมหนังสือพิมพ์แห่งประเทศไทย ในพระบรมราชูปถัมภ์  สมาคมนักข่าวนักหนังสือพิมพ์แห่งประเทศไทย  สมาคมหนังสือพิมพ์ส่วนภูมิภาคแห่งประเทศไทย  สภาการหนังสือพิมพ์แห่งชาติ 
 หนังสือพิมพ์  บรอดชีต  แท็บลอยด์  ฐานันดรที่สี่  วันนักข่าว  หมวดหมู่:หนังสือพิมพ์ในประเทศไทย
เดวิด เยตส์

| เดวิด เยตส์ |
| --- | --- |
เยตส์ ในงาน แซนดีเอโกคอมมิก-คอน 2016
เกิด:  (1963-10-08) 8 ตุลาคม ค.ศ. 1963 (61 ปี) เซนต์เฮเลนส์, แลงคาเชอร์, อังกฤษ
ศิษย์เก่า: มหาวิทยาลัยเอสเซกซ์
อาชีพ: ผู้กำกับภาพยนตร์
ปีปฏิบัติงาน: 1988–ปัจจุบัน
ผลงานเด่น: แฟรนไชส์ โลกเวทมนตร์
เดวิด เยตส์ (อังกฤษ: David Yates) เกิดเมื่อวันที่ 8 ตุลาคม ค.ศ. 1963 เป็นผู้กำกับภาพยนตร์จากประเทศอังกฤษ มีผลงานแรกในการกำกับภาพยนตร์คือเรื่อง แฮร์รี่ พอตเตอร์ เขาได้มากำกับภาพยนตร์ในภาคที่ 5, 6 และ 7 ทั้งสองตอน ถึงแม้ว่าเยตส์จะเป็นผู้กำกับมือใหม่และประสบการณ์น้อยแต่เขาก็สามารถแสดงฝีมือการกำกับได้อย่างยอดเยี่ยมในภาพยนตร์เรื่อง แฮร์รี่ พอตเตอร์กับภาคีนกฟีนิกซ์ ทำให้เขากลายเป็นผู้กำกับหน้าใหม่ที่กำกับภาพยนตร์ได้ยอดเยี่ยมไปในไม่ช้า และเขายังได้กำกับภาพยนตร์แฮร์รี่ พอตเตอร์ทุกภาคที่เหลืออีกด้วย
นอกจากนี้เขายังเป็นญาติกับ ทีโอ วอลคอตต์ ปีกขวาของ อาร์เซนอล
ผลงาน > ภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> ผู้อำนวยการสร้าง | หมายเหตุ |
| --- | --- | --- | --- | --- |
| 2007 | แฮร์รี่ พอตเตอร์กับภาคีนกฟีนิกซ์ | ใช่ | ไม่ |  |
| 2009 | แฮร์รี่ พอตเตอร์กับเจ้าชายเลือดผสม | ใช่ | ไม่ |  |
| 2010 | แฮร์รี่ พอตเตอร์กับเครื่องรางยมทูต ภาค 1 | ใช่ | ไม่ |  |
| 2011 | แฮร์รี่ พอตเตอร์กับเครื่องรางยมทูต ภาค 2 | ใช่ | ไม่ |  |
| 2016 | ตำนานแห่งทาร์ซาน | ใช่ | ฝ่ายบริหาร |  |
| 2016 | สัตว์มหัศจรรย์และถิ่นที่อยู่ | ใช่ | ไม่ |  |
| 2018 | สัตว์มหัศจรรย์: อาชญากรรมของกรินเดลวัลด์ | ใช่ | ไม่ |  |
| 2022 | สัตว์มหัศจรรย์: ความลับของดัมเบิลดอร์ | ใช่ | ไม่ |  |
| 2023 | เพน ฮัสเลอร์ | ใช่ | ใช่ | ฉายในเน็ตฟลิกซ์ |
ผลงาน > ภาพยนตร์สั้น

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง |
| --- | --- | --- | --- | --- |
| 1988 | เวน ไอ วอส อะ เกิร์ล | ใช่ | ใช่ | ใช่ |
| 1991 | เดอะ วีเวอร์ส ไวฟ์ | ใช่ | ใช่ | ไม่ |
| 1991 | ออเรนจ์ส แอนด์ เลมอนส์ | ใช่ | ไม่ | ไม่ |
| 1992 | กู๊ด ลุคส์ | ใช่ | ไม่ | ไม่ |
| 1996 | พันช์ | ใช่ | ไม่ | ไม่ |
| 2002 | แรงค์ | ใช่ | ไม่ | ไม่ |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 9 เรื่องของ เดวิด เยตส์
0–59% คำวิจารณ์ที่นักวิจารณ์ไม่ชอบ  60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
HPแฮร์รี่ พอตเตอร์กับเครื่องรางยมทูต ภาค 1 และ 2 ใช้ทุนสร้างร่วมกัน
$ ดอลลาร์สหรัฐ
แหล่งข้อมูลอื่น

เดวิด เยตส์ ที่อินเทอร์เน็ตมูวีเดตาเบส
เดลิเคต (เพลงเทย์เลอร์ สวิฟต์)

Error ซิงเกิลโดยเทย์เลอร์ สวิฟต์
"เดลิเคต" (อังกฤษ: Delicate) เป็นเพลงที่บันทึกเสียงโดยนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่หก เรพิวเทชัน (2017) เพลงออกจำหน่ายในวันที่ 12 มีนาคม ค.ศ. 2018 เป็นซิงเกิลที่สี่ที่จำหน่ายในสหรัฐ และเป็นซิงเกิลที่หกจากทั้งหมด สวิฟต์แต่งเพลงนี้ร่วมกับแมกซ์ มาร์ติน และเชลล์แบ็ก "เดลิเคต" เป็น "เพลงรักแนวอิเล็กโทรป็อป" เนื้อเพลงกล่าวถึง "สิ่งที่เกิดขึ้นเมื่อคุณพบใครสักคนที่คุณต้องการเข้ามาในชีวิต และจากนั้นคุณเริ่มกังวลว่าเขาได้ยินอะไรมาย้างก่อนเขามาพบคุณ"
การประพันธ์เพลง

"เดลิเคต" แต่งโดยสวิฟต์ แมกซ์ มาร์ติน และเชลล์แบ็ก และผลิตโดยสองคนหลัง "เดลิเคต" มีความยาว 3 นาที 52 วินาที มีเทมโป 95 ครั้งต่อนาที สวิฟต์ร้องในคีย์ซีเมเจอร์ในพิสัยเสียงจาก G3 ถึง A4 ด้านดนตรี มีการอธิบายว่าเป็น "เพลงรักแนวอิเล็กโทรป็อป" สวิฟต์ใช้ตัวเข้ารหัสเสียงสร้างเสียง "สื่ออารมณ์" และ "อ่อนแอ" ลงในเพลง เธออธิบายว่าเพลงมีเนื้อหาเกี่ยวกับ "สิ่งที่เกิดขึ้นเมื่อคุณพบใครสักคนที่คุณต้องการเข้ามาในชีวิต และจากนั้นคุณเริ่มกังวลว่าเขาได้ยินอะไรมาย้างก่อนเขามาพบคุณ" สวิฟต์เรียกเพลงนี้อีกว่า "ครั้งแรกของการใช้ความเปราะบางในการบันทึกเสียง"
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | Platinum | 70,000 |
| Brazil (Pro-Música Brasil) | Platinum | 40,000 |
| Denmark (IFPI Danmark) | Gold | 45,000 |
| Norway (IFPI Norway) | Gold | 30,000 |
| Portugal (AFP) | Platinum | 10,000 |
| United Kingdom (BPI) | Gold | 400,000 |
| United States (RIAA) | 2× Platinum | 2,000,000 |
 ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการวางจำหน่าย

| ประเทศ | วันที่ | รูปแบบ | เวอร์ชัน | ค่าย | อ้างอิง |
| --- | --- | --- | --- | --- | --- |
| เยอรมนี | 12 มีนาคม 2018 | Digital download | Original | ยูนิเวอร์แซล |  |
| สหรัฐ | 12 มีนาคม 2018 | Hot adult contemporary radio | Original | บิกมะชีน รีพับลิก |  |
| สหรัฐ | 13 มีนาคม 2018 | Contemporary hit radio | Original | บิกมะชีน รีพับลิก |  |
| อิตาลี | 20 เมษายน 2018 | Radio airplay | Original | ยูนิเวอร์แซล |  |
| อื่น ๆ | 25 พฤษภาคม 2018 | Digital download streaming | Sawyr and Ryan Tedder remix | บิกมะชีน |  |
| อื่น ๆ | 8 มิถุนายน 2018 | Digital download streaming | Seeb remix | บิกมะชีน |  |
เดวิด สมิท (นักวอลเลย์บอล)

เดวิด สมิท (อังกฤษ: David Smith; 15 พฤษภาคม ค.ศ. 1985 –) เป็นนักวอลเลย์บอลชายชาวอเมริกัน เขาเล่นตำแหน่งตัวบล็อกกลางให้กับซักซาแกญแจชึน-กอชแลและทีมชาติสหรัฐ
ชีวิตส่วนตัว

สมิทเกิดที่เมืองแพโนรามาซิตีย่านในลอสแอนเจลิส เมื่อวันที่ 15 พฤษภาคม ค.ศ. 1985 เขามีความบกพร่องทางการได้ยินโดยสูญเสียการได้ยินเล็กน้อยถึงรุนแรงตั้งแต่เกิด เขาสวมเครื่องช่วยฟัง และอ่านริมฝีปากเพื่อทำความเข้าใจเพื่อนร่วมทีม
สมิทเติบโตในซอกัสย่านในเมืองซานตาคลาริตา เข้าเรียนที่โรงเรียนมัธยมปลายซอกัส เขาแต่งงานในปี ค.ศ. 2008 และมีลูกชายในปี ค.ศ. 2012
อาชีพ > มหาวิทยาลัย

สมิทเล่นให้กับทีมวอลเลย์บอลยูซีเออร์ไวน์ ตั้งแต่ปี ค.ศ. 2004 ถึง 2007 ในปี ค.ศ. 2004 เปอร์เซ็นต์การตีของเขา .369 ซึ่งสูงที่สุดในทีม
ในปี ค.ศ.2007 สมิทและทีมของเขาคว้าแชมป์เอ็นซีเอเอเนชันแนลแชมเปียนชิป เปอร์เซ็นต์การตีของเขา .559 ถือเป็นสถิติใหม่ของมหาวิทยาลัย สมิธได้รับการเสนอชื่อให้เป็นหนึ่งในทีมออล-อเมริกันลำดับแรกและทีมเอ็นซีเอเอ ออล-ทัวร์นาเมนต์
อาชีพ > ทีมชาติ

สมิธเข้าร่วมทีมชาติสหรัฐอเมริกาในปี ค.ศ. 2009 ในปีนั้นเขาได้เป็นตัวบล็อกยอดเยี่ยมในการแข่งขันชิงแชมป์โลกรอบคัดเลือกและได้ลงเล่นในวอลเลย์บอลเวิลด์ลีก 2009 ในปี ค.ศ. 2010 เขาช่วยพาทีมชาติสหรัฐคว้าแชมป์การแข่งขันแพนอเมริกันคัพ และได้เหรียญเงินในครั้งต่อไป ในปี ค.ศ. 2012 เขาได้รับรางวัลเหรียญเงินจากการแข่งขันวอลเลย์บอลเวิลด์ลีก 2012ตามมาด้วยเหรียญทองแดงในปี2015 รวมถึงเหรียญเงินจากการแข่งขันชิงแชมป์นอร์เซกาคัพ 2015 เหรียญทองในการแข่งขันเวิลด์คัพ 2015และอีกเหรียญทองแดงจากการแข่งขันโอลิมปิกฤดูร้อน 2016
จากนั้นเขาคว้าเหรียญทองในการแข่งขันชิงแชมป์นอร์เซกา 2017 และได้รับเหรียญทองแดงในปี ค.ศ. 2018 จากการแข่งขันวอลเลย์บอลเนชันส์ลีกและชิงแชมป์โลก 2018 ในปี 2019 เขาได้รับรางวัลเหรียญเงินจากการแข่งขันวอลเลย์บอลเนชันส์ลีกและเหรียญทองแดงในการแข่งขันเวิลด์คัพ 2019
สังกัดสโมสร

การิเบสเดซานเซบัสเตียน (2009–2010)
เซอูเบ อัลเมริอา (2010–2011)
ตูร์เวเบ (2011–2016)
ตชาร์ญีราดอม (2016–2017)
วาร์ตาซาวีแยร์แช (2017–2018)
อัสแซกอแรซอเวีย (2018–2019)
ซักซาแกญแจชึน-กอชแล (2019–)
แหล่งข้อมูลอื่น

Player profile at TeamUSA.org
Player profile at CEV.eu
Player profile at Olympedia
Player profile เก็บถาวร 2021-08-12 ที่ เวย์แบ็กแมชชีน at PlusLiga.pl (ในภาษาโปแลนด์)
Player profile at Volleybox.net
| ด ค กรายชื่อนักวอลเลย์บอลชายทีมชาติสหรัฐ – โอลิมปิกฤดูร้อน 2012 |
| --- | --- | --- |
|  1 แอนเดอร์สัน  2 รูนีย์  4 ลี  5 แลมเบิร์น  6 ลอตแมน  7 ซักโซ  8 พิตดี  11 ทอร์นตัน  12 โฮล์มส์  13 สแตนลีย์ (C)  16 แมคเกียนซี  20 สมิธ  ผู้ฝึกสอน: ไนป์  |  1 แอนเดอร์สัน  2 รูนีย์  4 ลี  5 แลมเบิร์น  6 ลอตแมน  7 ซักโซ  8 พิตดี  11 ทอร์นตัน  12 โฮล์มส์  13 สแตนลีย์ (C)  16 แมคเกียนซี  20 สมิธ  ผู้ฝึกสอน: ไนป์  |  |
| ด ค กรายชื่อนักวอลเลย์บอลชายทีมชาติสหรัฐ – เวิลด์คัพ 2015 |
| --- | --- | --- |
|  1 แอนเดอร์สัน  2 รัสเซล  3 แซนเดอร์  4 ลี   6 ลอตแมน  7 คาวิกา โชจิ  9 ทรอย  11 คริสเตนเซน  12 โฮล์มส์  17 โฮลท์  20 สมิธ  21 วัตเทน  22 เอริก โชจิ  ผู้ฝึกสอน: สเปรอว์  |  1 แอนเดอร์สัน  2 รัสเซล  3 แซนเดอร์  4 ลี   6 ลอตแมน  7 คาวิกา โชจิ  9 ทรอย  11 คริสเตนเซน  12 โฮล์มส์  17 โฮลท์  20 สมิธ  21 วัตเทน  22 เอริก โชจิ  ผู้ฝึกสอน: สเปรอว์  |  |
| ด ค กรายชื่อนักวอลเลย์บอลชายทีมชาติสหรัฐ – โอลิมปิกฤดูร้อน 2016 |
| --- | --- | --- |
|  1 แอนเดอร์สัน  2 รัสเซล  3 แซนเดอร์  4 ลี  7 โชจิ คาวิกา  8 พริดดี  9 ทรอย  10 แจชก์  11 คริสเตนเซน  17 โฮลท์  20 สมิธ  21 โชจิ เอริก  ผู้ฝึกสอน: สเปรอว์  |  1 แอนเดอร์สัน  2 รัสเซล  3 แซนเดอร์  4 ลี  7 โชจิ คาวิกา  8 พริดดี  9 ทรอย  10 แจชก์  11 คริสเตนเซน  17 โฮลท์  20 สมิธ  21 โชจิ เอริก  ผู้ฝึกสอน: สเปรอว์  |  |
เดอร์ตีมายด์ (เพลงพรินซ์)

1980 ซิงเกิลโดยพรินซ์
เดอร์ตีมายด์ (อังกฤษ: Dirty Mind) เป็นซิงเกิลของพรินซ์จากอัลบั้มเดอร์ตีมายด์ โดยวางจำหน่ายครั้งแรกในวันที่ 26 พฤศจิกายน ค.ศ. 1980 เพลงที่ถูกสร้างขึ้นรอบๆ คีย์บอร์ดโดย Doctor Fink
รายการเพลง

"Dirty Mind" (edit) – 3:23
"When We're Dancing Close and Slow" – 5:18
เดอร์มอท มัลโรนีย์

| เดอร์มอท แพททริก มัลโรนีย์ |
| --- | --- |
มัลโรนีย์ที่งานเทศกาลภาพยนตร์โตรอนโตใน ค.ศ. 2018
เกิด:  (1963-10-31) 31 ตุลาคม ค.ศ. 1963 (61 ปี) อะเล็กซานเดรีย, รัฐเวอร์จิเนีย, สหรัฐ
ศิษย์เก่า: มหาวิทยาลัยนอร์ทเวสเทิร์น
อาชีพ: นักแสดง
ปีปฏิบัติงาน: ค.ศ. 1986–ปัจจุบัน
คู่สมรส: แคทเธอรีน คีเนอร์ (สมรส 1990; หย่า 2007) ธาริตา เซซาโรนี (สมรส 2008)
บุตร: 3 คน
เดอร์มอท มัลโรนีย์ (อังกฤษ: Dermot Mulroney; เกิด 31 ตุลาคม พ.ศ. 2506) เป็นนักแสดงชาวอเมริกัน เขามีชื่อเสียงจากบทบาทในภาพยนตร์โรแมนติกคอมมาดี้, ตะวันตก และดรามา ปรากฏตัวบนจอภาพยนตร์ตั้งแต่ปี ค.ศ. 1986 เขาเป็นที่รู้จักจากผลงานในภาพยนตร์หลายเรื่อง เช่น ยังกันส์ (1988), สเตย์อิงทูเกเธอร์ (1989), แวร์เดอะเดย์เทคส์ยู (1992), พอยท์ออฟโนรีเทิร์น (1993), แองเจิลส์อินดิเอาท์ฟิลด์ (1994), มายเบสท์เฟรนด์เวดดิง (1997), อะเบาท์ชมิดต์ (2002), วันแต่งงาน (2005), โซดิแอค (2007), สิงหาคม : โอเสจเคาตี (2013), อินซิเดียส: แชปเตอร์ 3 (2015) และภาพยนตร์เอชบีโอเรื่อง เดอะลาสเอาท์ลอว์ (1993) และ ลองกอน (1987) มัลโรนีย์เล่นเป็นตัวร้ายหลักชื่อ ฟรานซิส กิบสัน ในเรื่อง ไครซิส (2014) ของเอ็นบีซี, ดร. วัลเตอร์ วัลเลซ ในเรื่อง เพียวจีเนียส (2016–2017), ฌอน เพียร์ซ ในเรื่อง เชมเลส (2015–2017) และบ๊อบบี้ เชอริแดนในยูเอสเอเรื่อง เดอะเพิร์จ (2018–2019)
แหล่งข้อมูลอื่น

เดอร์มอท มัลโรนีย์ ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  เช็กเกีย  ออสเตรเลีย  เกาหลี  เนเธอร์แลนด์  โปแลนด์ 
ศิลปิน:  มิวสิกเบรนซ์ 
ประชาชน:  Trove 
อื่น ๆ:  SNAC  IdRef
เดสทินี (เพลงของมิกิ มะสึฮะชิ)

| "เดสทินี" |
| --- | --- |

เพลงโดยมิกิ มะสึฮะชิ
จากอัลบั้มเดสทินี
ด้านเอ: "เดสทินี"
ด้านบี: "go out of one's way"
วางจำหน่าย: 13 มิถุนายน พ.ศ. 2544
แนวเพลง: เจป็อป
ค่ายเพลง: กิซ่า สตูดิโอ
โปรดิวเซอร์: 麻越さとみ   間島和伸
เดสทินี (อังกฤษ: Destiny) เป็นซิงเกิลที่ 2 ของมิกิ มะสึฮะชิ ซิงเกิลนี้ได้รับการนำไปใช้ในอนิเมะยอดนักสืบจิ๋วโคนันเป็นเพลงเปิดที่ 9
ข้อมูลเพลง

ซิงเกิลนี้เป็นซิงเกิลลำดับที่ 2 ของมิกิ มะสึฮะชิ รหัส GZCA-1085 ซิงเกิลนี้ได้นำมาใช้ในอนิเมะเรื่องยอดนักสืบจิ๋วโคนัน โดยเพลงนี้เป็นเพลงเปิดที่ 9 ของเรื่องนี้ใช้ตั้งแต่ตอนที่ 231-258 จำนวน 28 ตอน และนับเป็นซิงเกิลเดียวที่มิกิร้องให้แก่ยอดนักสืบจิ๋วโคนัน ซิงเกิลนี้เปิดตัวสัปดาห์แรกที่อันดับที่ 22 ด้วยยอดขาย 15,020 ชุด ซิงเกิลนี้มียอดขายรวมประมาณ 20,000 ชุด ซิงเกิลนี้อยู่ในชาร์ด 5 สัปดาห์ เป็นซิงเกิลเดียวของเธอที่ขึ้นในอันดับ ท็อป 30 ได้
ปี 2007 รินะ อาอิอุชิ และ ยูก้า ซาเอกุซะ ได้ร้อง Cover ในซิงเกิล นานะสึ โนะ อูมิ โวะ วาตารุ คาเซะ โนะ โยว นิ อยู่แทร็กที่ 2
รายชื่อเพลง

1. Destiny
คำร้องโดย (ญี่ปุ่น: 麻越さとみ) ทำนองโดย มะชิมะกะ สีโนฟุ เรียบเรียงโดย  (ญี่ปุ่น: 清水俊也)
2. go out of one's way
คำร้องโดย มิกิ มะสึฮะชิ ทำนองโดย คาวาโกะ นามิ เรียบเรียงโดย (ญี่ปุ่น: 清水俊也)
3. destiny (A Rainbow In Curved Air Mix)
4. Destiny ~ฉบับดนตรี~
การนำไปใช้

อัลบั้ม Destiny(#1)
เพลงเปิดที่ 9 ของยอดนักสืบจิ๋วโคนัน(#1)
อัลบั้ม THE BEST OF DETECTIVE CONAN 2 (#1)
นานะสึ โนะ อูมิ โวะ วาตารุ คาเซะ โนะ โยว นิ (Cover : #1)
เดสติน แดเนียล เครตตัน

| เดสติน แดเนียล เครตตัน |
| --- | --- |
เครตตัน ในงาน แซนดีเอโกคอมมิก-คอน 2019
เกิด:  (1978-11-23) 23 พฤศจิกายน ค.ศ. 1978 (45 ปี) ไฮกุ, รัฐฮาวาย, สหรัฐ
ศิษย์เก่า: มหาวิทยาลัยพอยต์โลมานาซารีน มหาวิทยาลัยรัฐซานดิเอโก
อาชีพ: ผู้ผลิตภาพยนตร์
ปีปฏิบัติงาน: 2002–ปัจจุบัน
คู่สมรส: นิกกี้ แชปแมน
บุตร: 2
เดสติน แดเนียล เครตตัน (อังกฤษ: Destin Daniel Cretton) เกิดเมื่อวันที่ 23 พฤศจิกายน ค.ศ. 1978 เป็นผู้กำกับภาพยนตร์ นักเขียนบท ผู้อำนวยการสร้าง และ นักตัดต่อชาวอเมริกัน เขาเป็นที่รู้จักกันดีจากผลงานร่วมกับ บรี ลาร์สัน ในภาพยนตร์เรื่อง ชอร์ต เทอม 12 (2013), วิมานอยู่ที่ใจ (2017) และ จัส เมอร์ซี่ (2019) เขายังได้กำกับภาพยนตร์ซูเปอร์ฮีโรจักรวาลภาพยนตร์มาร์เวลเรื่อง ชาง-ชี กับตำนานลับเท็นริงส์ (2021) และได้รับเลือกให้กับกับภาพยนตร์ลำดับที่ 5 ของซีรีส์อเวนเจอร์ส อเวนเจอร์ส: มหาศึกแคงผู้พิชิต (2025) และภาคต่อของชางชีที่กำลังพัฒนาสร้าง
ผลงาน > ภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | หมายเหตุ |
| --- | --- | --- | --- | --- | --- |
| 2012 | ไอ แอม น็อต อะ ฮิปสเตอร์ | ใช่ | ใช่ | ใช่ | ตัดต่อด้วย |
| 2013 | ชอร์ต เทอม 12 | ใช่ | ใช่ | ไม่ |  |
| 2017 | วิมานอยู่ที่ใจ | ใช่ | ใช่ | ไม่ |  |
| 2017 | กระท่อมเหนือปาฏิหาริย์ | ไม่ | ใช่ | ไม่ |  |
| 2019 | จัส เมอร์ซี่ | ใช่ | ใช่ | ไม่ |  |
| 2021 | ชาง-ชี กับตำนานลับเท็นริงส์ | ใช่ | ใช่ | ไม่ |  |
| 2025 | อเวนเจอร์ส: มหาศึกแคงผู้พิชิต | ใช่ |  |  |  |
| TBA | ภาคต่อ ชางชี ที่ยังไม่มีชื่อ | ใช่ |  |  |  |